Мы махуэхэм
ЩIышылэм и 28, щэбэт
ЦIыхум теухуа щэхур хэIущIыIу мыщIыным и дунейпсо махуэщ
Армение Республикэм и Армэм и махуэщ
1897 гъэм дизель гъэсыныпхъэкIэ лажьэ, куэду къыщIэбгъэкI хъуну двигатель ящIащ.
1906 гъэм къэралым щыяпэу цIыхубзхэм папщIэ политехникэ курс нэхъыщхьэхэр Санкт-Петербург къыщызэIуахащ. А еджапIэ нэхъыщхьэр 1924 гъэм зэхуащIыжауэ щытащ.
1986 гъэм США-м и «Челленджер» хьэрш кхъухьыр лъатэри зы дакъикъэм щIигъукIэ уэгум итауэ къэуащ. Абы иса астронавтиблри хэкIуэдауэ щытащ.
1991 гъэм Куйбышев къалэм и цIэр Самарэ жиIэу зэрахъуэкIащ.
Совет тхакIуэ, усакIуэ, драматург, Социалист Лэжьыгъэм и ЛIыхъужь Катаев Валентин къызэралъхурэ илъэси 120-рэ ирокъу.
УФ-м щIыхь зиIэ и артисткэ, КъБР-м и цIыхубэ артисткэ Шэру Соня къызэралъхурэ илъэс 88-рэ ирокъу.
Спортсмен цIэрыIуэ, Олимп джэгухэм атлетикэ хьэлъэмкIэ тIэунейрэ я чемпион хъуа Жаботинский Леонид къызэралъхурэ илъэс 79-рэ ирокъу.
КъБР-м щIыхь зиIэ и артист, Ингушым, Шэшэн республикэхэм гъуазджэхэмкIэ щIыхь зиIэ я лэжьакIуэ Атэбий Игорь и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. ЩIыIэр махуэм градуси 9 — 6, жэщым градус 12 — 9 щыхъунущ.
ЩIышылэм и 29, тхьэмахуэ
Ядернэ зауэр мыдэным цIыхухэр хузэщIэгъэуIуэным и дунейпсо махуэщ
1710 гъэм Урысей пащтыхьым славяныбзэм и пIэкIэ урысыбзэм и иджырей алфавитыр къащтэным теухуа указыр къыдигъэкIащ.
1833 гъэм Урысейм щыяпэу Санкт-Петербург къалэм пощт IуэхущIапIэ къыщызэIуахащ.
1886 гъэм Бенц Карл япэ автомобилыр къызэригупсысам щыхьэт техъуэ патентыр къратащ.
1908 гъэм япэ урысей аэроклубыр къызэрагъэпэщащ.
1921 гъэм РСФСР-м и ЦIыхубэ комиссархэм я советым и деж ВЧК-м и IуэхухэмкIэ щыIэ управленэм унафэ къищтащ шынагъуэншагъэр къызэгъэпэщынымкIэ органхэм щылэжьэнухэр щрагъэджэн курсхэр къызэIуахыну. Иджыпсту ар Урысей ФСБ-м и Академиерщ.
1943 гъэм советыдзэхэм Мейкъуа-пэ, Тихорецк къалэхэр нэмыцэ фашист зэрыпхъуакIуэхэм къыIэщIагъэкIыжащ.
1964 гъэм Австрием щыщ Инсбрук къалэм IХ ЩIымахуэ Олимп Джэгухэр къыщызэIуахащ. Олимпиадэр щIышылэм и 29 — мазаем и 9-хэм екIуэ-кIащ. Абы щыгъуэщ Iэжьэм ису бгым къежэхынымкIэ япэ зэпеуэхэр щекIуэкIауэ щытар.
2001 гъэм КъБР-м и цIыхубэ усакIуэ, Социалист Лэжьыгъэм и ЛIыхъужь КIыщокъуэ Алим дунейм ехыжащ.
США-м и 25-нэ президент, а къэралым и унафэщI нэхъыфI дыдэхэм ящыщу къалъытэ Мак-Кинли Уильям къызэралъхурэ илъэси 174-рэ ирокъу.
Урыс тхакIуэ, драматург цIэрыIуэ, дунейпсо литературэм и классик Чехов Антон къызэралъхурэ илъэси 157-рэ ирокъу.
Франджы тхакIуэ, Нобель игъэува саугъэтыр зыхуагъэфэща Роллан Ромен къызэралъхурэ илъэси 151-рэ ирокъу.
Критик, АКъУ-м и профессор, филологие щIэныгъэхэм я доктор Чэмокъуэ Тыркубий и ныбжьыр илъэс 76-рэ ирокъу.
Балетмейстер, КъБР-м и цIыхубэ артист Думэныщ Iэулэдин и ныбжьыр илъэс 63-рэ ирокъу.
Урысей композитор, уэрэджыIакIуэ цIэрыIуэ, УФ-м и цIыхубэ артист Маликов Дмитрий и ныбжьыр илъэс 47-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэс къыщесынущ. ЩIыIэр махуэм градуси 9 — 7, жэщым градус 11 — 9 щыхъунущ.
ЩIышылэм и 30, блыщхьэ
1790 гъэм дунейм щыяпэу Инджылызым щащIащ псым гузэвэгъуэ щыхэхуа цIыхум щыдэIэпыкъукIэ къагъэсэбэп хъуну кхъуафэжьейр.
1801 гъэм император Павел Езанэм Iэ тридзащ Картли-Кахетие пщы- гъуэр Урысейм къыхэгъэхьэным теухуа унафэм.
1863 гъэм Урысейм унафэ къыщащтащ цIыхум судкIэ удын ебдзынуи, дамыгъэ тебдзэнуи хуит уимыщIу.
1916 гъэм Новгород Ищхъэрэм цIыхубэ университет къыщызэIуахащ.
1930 гъэм Москва уэзджынэшхуэ-хэм щеуэну хуит зымыщI унафэ къащтащ.
1933 гъэм цIыху куэдым яхуэмыгъуа унафэ къыщащтащ Германием — Гитлер а къэралым и рейхсканцлеру ягъэуващ.
1948 гъэм Санкт-Мориц (Швейцарие) къыщызэIуахащ V ЩIымахуэ Олимп Джэгухэр.
Совет композитор, РСФСР-м и цIыхубэ артист, Сталиным и цIэр зезыхьэ саугъэтыр тIэунейрэ зыхуагъэфэща Дунаевский Исаак къызэралъхурэ илъэси 117-рэ ирокъу.
Совет кинорежиссёр цIэрыIуэ, СССР-м и цIыхубэ артист Гайдай Леонид къызэралъхурэ илъэс 94-рэ ирокъу.
Швецием щыщ политик, а къэралым и премьер-министр къулыкъум тIэунейрэ хаха Пальме Улоф къызэралъхурэ илъэс 90 ирокъу.
Совет шахматист, дунейпсо чемпион Спасский Борис и ныбжьыр илъэс 80 ирокъу.
Беслъэней къуажэм дэт сымаджэщым и дохутыр нэхъыщхьэ, УФ-м щIыхь зиIэ и дохутыр, КъШР-м и цIыхубэ дохутыр Къуэн Валентинэ къыщалъхуа махуэщ.
Жылагъуэ лэжьакIуэ, УФ-м и Кинематографистхэм я зэгухьэныгъэм хэт, шэрджэс щIыналъэм теухуа фильм зыбжанэ тезыха Нэгъаплъэ Аскэрбий и ныбжьыр илъэс 63-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэс къыщесынущ. ЩIыIэр махуэм градус 14 — 12, жэщым градус 17 — 16 щыхъунущ.
